Document ID: 32007D0487

РЕШЕНИЕ НА КОМИСИЯТА
oт 6 юли 2007 година
относно предоставяне на Обединеното кралство на допълнителни дни в морето в подразделение VIIе на ICES
(нотифицирано под номер C(2007) 3212)
(само текстът на английски език е автентичен)
(2007/487/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 41/2007 на Съвета от 21 декември 2006 г. за определяне на риболовните възможности през 2007 г. и съответните условия по отношение на някои рибни запаси и групи рибни запаси, приложими във водите на Общността, и по отношение на корабите на Общността във води, за които се изискват ограничения върху улова (1), и по-специално точка 9 от приложение II В към него,
като взе предвид отправените искания от страна на Обединеното кралство,
като има предвид, че:
(1)
Точка 7 от приложение II В към Регламент (ЕО) № 41/2007 определя максималния брой дни в морето (192), през които съдовете на Общността, с равна или по-голяма от 10 м обща дължина, оборудвани с бийм тралове с размер на отворите на мрежата, равен или по-голям от 80 mm, или с неподвижни мрежи, включително хрилни мрежи, трислойни мрежи и заплитащи мрежи, чийто размер на отворите е по-малък от 220 mm, могат да бъдат в подразделение VIIе на ICES от 1 февруари 2007 г. до 31 януари 2008 г.
(2)
Точка 9 от същото приложение дава възможност на Комисията да предоставя допълнителни дни в морето, през които даден съд може да бъде в тази зона, оборудван с бийм тралове или неподвижни мрежи, въз основа на постоянно прекратяване на риболовните дейности след 1 януари 2004 г.
(3)
Обединеното кралство представи данни, които доказват, че прекратилите дейност след 1 януари 2004 г. съдове са регистрирали намаление от 5, 24 % по отношение на риболовното усилие, разгърнато през 2003 г. - годината, която е взета за референтен период за присъстващите в зоната съдове, съоръжени с бийм тралове с размер на отворите на мрежата, равен на или по-голям от 80 mm.
(4)
Въз основа на предоставените данни и предвидения в точка 9.1 метод за изчисляване следва да бъдат предоставени десет допълнителни дни в морето на Обединеното кралство за периода от 1 февруари 2007 г. до 31 януари 2008 г. за съдове, които притежават на борда си такива бийм тралове.
(5)
С оглед на по-голяма яснота настоящото решение отразява предоставения общ брой допълнителни дни на Обединеното кралство и взема под внимание дванайсетте допълнителни дни в морето, разпределени на предходен етап с Решение 2006/461/ЕО на Комисията от 26 юни 2006 г. относно предоставяне на Обединеното кралство на допълнителни риболовни дни в рамките на подразделение VII е на ICES (2), тъй като последните остават отпуснати за 2007 г.
(6)
Мерките, предвидени в настоящото решение, са в съответствие със становището на Комитета по рибарство и аквакултури,
ПРИЕ НАСТОЯЩОТО РЕШЕНИЕ:
Член 1
Постановеният в таблица I на приложение II В към Регламент (ЕО) № 41/2007 максимален брой дни, в които риболовен съд под флага на Обединеното кралство, съоръжен с бийм тралове с равен или по-голям от 80 mm размер на отворите на мрежата, може да бъде в подразделение VII е на ICES, се изменя на 214 дни годишно.
Член 2
Адресат на настоящото решение е Обединено кралство Великобритания и Северна Ирландия.
Съставено в Брюксел на 6 юли 2007 година.

Labels: 11
18
6